Il-Kunsill tal-UE jaqbel dwar kif għandhom jitneħħew ir-restrizzjonijiet tal-ivvjaġġar għal residenti minn pajjiżi terzi Il-Kunsill tal-Unjoni Ewropea llum adotta rakkomandazzjoni dwar it-tneħħija gradwali tar-restrizzjonijiet temporanji għal ivvjaġġar mhux essenzjali fl-Unjoni Ewropea. Ir-restrizzjonijiet fl-ivvjaġġar għandhom jitneħħew għal pajjiżi li huma fil-lista rakkomandata, li għandha tiġi evalwata u aġġornata kull ġimgħatejn. Ibbażat fuq il-kriterji u l-kundizzjonijiet li hemm fir-rakkomandazzjonijiet, l-istati membri għandhom mill-1 ta' Lulju jibdew ineħħu r-restrizzjonijiet fuq l-ivvjaġġar mill-fruntieri esterni għal residenti minn dawn il-pajjiżi terzi: • Alġerija • Ġappun • Tuniżija • Ċina, suġġett għal konferma reċiproka Ir-residenti ta' Andorra, Monaco, San Marino u l-Vatikan għandhom jiġu kkonsidrati bħala residenti tal-Unjoni Ewropea għal din ir-rakkomandazzjoni.